พระราชกฤษฎีกาเปลี่ยนแปลงกรอบวงเงินกองทุนและกรอบวงเงินกู้เพื่อรักษาเสถียรภาพระดับราคาน้ำมันเชื้อเพลิงในประเทศ พ.ศ. 2565
ประกาศวันที่ 2022-10-06

content: พระราชกฤษฎีกา เปลี่ยนแปลงกรอบวงเงินกองทุนและกรอบวงเงินกู้ เพื่อรักษาเสถียรภาพระดับราคาน้ำมันเชื้อเพลิงในประเทศ พ.ศ. ๒๕๖๕
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๕ ตุลาคม พ.ศ. ๒๕๖๕ เป็นปีที่ ๗ ในรัชกาลปัจจุบัน
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรเปลี่ยนแปลงกรอบวงเงินกองทุนและกรอบวงเงินกู้เพื่อรักษาเสถียรภาพระดับราคาน้ำมันเชื้อเพลิงในประเทศ
content: อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๒๖ วรรคสาม แห่งพระราชบัญญัติกองทุนน้ำมันเชื้อเพลิง พ.ศ. ๒๕๖๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาเปลี่ยนแปลงกรอบวงเงินกองทุนและกรอบวงเงินกู้เพื่อรักษาเสถียรภาพระดับราคาน้ำมันเชื้อเพลิงในประเทศ พ.ศ. ๒๕๖๕”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชกฤษฎีกาเปลี่ยนแปลงกรอบวงเงินกู้เพื่อรักษาเสถียรภาพระดับราคาน้ำมันเชื้อเพลิงในประเทศ พ.ศ. ๒๕๖๔
sectionNo: 4
content: มาตรา ๔ ให้เปลี่ยนแปลงกรอบวงเงินกองทุนตามมาตรา ๒๖ วรรคหนึ่ง เป็นจำนวนไม่เกินหนึ่งแสนเจ็ดหมื่นล้านบาท
sectionNo: 5
content: มาตรา ๕ ให้เปลี่ยนแปลงกรอบวงเงินกู้ตามมาตรา ๒๖ วรรคสอง เป็นจำนวนไม่เกินหนึ่งแสนห้าหมื่นล้านบาท
sectionNo: 6
content: มาตรา ๖ เมื่อครบกำหนดหนึ่งปีนับแต่วันที่พระราชกฤษฎีกานี้ใช้บังคับ ให้พระราชกฤษฎีกานี้เป็นอันยกเลิก แต่การยกเลิกดังกล่าวไม่กระทบถึงการกู้เงินและการค้ำประกันที่ได้กระทำไปก่อนวันที่พระราชกฤษฎีกานี้ยกเลิก เมื่อพระราชกฤษฎีกายกเลิกแล้ว ให้กรอบวงเงินกองทุนและกรอบวงเงินกู้เป็นไปตามมาตรา ๒๖
sectionNo: 6
content: แต่มิให้นำจำนวนเงินกู้ที่กระทรวงการคลังค้ำประกันตามพระราชกำหนดผ่อนผันให้กระทรวงการคลังค้ำประกันการชำระหนี้ของสำนักงานกองทุนน้ำมันเชื้อเพลิง พ.ศ. ๒๕๖๕ นับรวมเข้ากับกรอบวงเงินกองทุนและกรอบวงเงินกู้ตามมาตรา ๒๖ ดังกล่าว
sectionNo: 7
content: มาตรา ๗ ให้รัฐมนตรีว่าการกระทรวงพลังงานและรัฐมนตรีว่าการกระทรวงการคลังรักษาการตามพระราชกฤษฎีกานี้
content: ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่ราคาน้ำมันเชื้อเพลิงในตลาดโลกปรับตัวขึ้นอย่างรวดเร็วจนเป็นวิกฤตการณ์ด้านน้ำมันเชื้อเพลิง และเกิดผลกระทบต่อการดำรงชีพของประชาชนทั่วประเทศ
content: สำนักงานกองทุนน้ำมันเชื้อเพลิงจำเป็นต้องกู้เงินเพื่อเสริมสภาพคล่องทางการเงินในการรักษาเสถียรภาพระดับราคาน้ำมันเชื้อเพลิงไม่ให้เป็นภาระแก่ประชาชนมากเกินไป จึงจำเป็นต้องเปลี่ยนแปลงกรอบวงเงินกองทุนน้ำมันเชื้อเพลิงและกรอบวงเงินกู้ตามมาตรา ๒๖ แห่งพระราชบัญญัติกองทุนน้ำมันเชื้อเพลิง พ.ศ. ๒๕๖๒
content: ในห้วงระยะเวลาหนึ่งให้สอดคล้องกับการกู้เงินดังกล่าว และโดยที่มาตรา ๒๖ วรรคสาม แห่งพระราชบัญญัติกองทุนน้ำมันเชื้อเพลิง พ.ศ. ๒๕๖๒ กำหนดให้การเปลี่ยนแปลงกรอบวงเงินดังกล่าวกระทำได้โดยการตราเป็นพระราชกฤษฎีกา จึงจำเป็นต้องตราพระราชกฤษฎีกานี้